Барсиса — Қазақстан Энциклопедиясы
"Барсиса — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TITLE: Барсиса — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=10000
META: "Барсиса — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TOTAL WORDS: 176
TEXT: Қазақстан Энциклопедиясы Барсиса - мұсылман аңызындағы кейіпкер, Құранда аталатын адамның есімі, ол адамға: «Кәпір бол» деді. Ал адам кәпірге айналғанда ол былай деді: «Мен әлемнің билеушісі Аллаһтан қорыкқандықтан сенен теріс айналайын». Сол себепті екеуі де тамұқта мәңгілік қалды. Дінсіздердің сыбағасы осындай. Бұл аяттар адамды жолдан тайдыруға шамасы келгенімен, оны Аллаһтың қаһарынан қорғауға Ібіліс Шайтанның дәрменсіз екенін көрсетті. Ібіліс Аллаһтың қарсыласы, бақталасы емес, бірақ жолдан тайдырған адамдарымен бірге қиямет қайымда жазаланатын әлсіз жау. Құраннан кейінгі аңызда ағалары қалдырыл кеткен сырқат бойжеткенге қамқорлық жасауға келісім берген Барсиса атты тақуа жөнінде айтылады. Ібілістің азғыруына ерген ол бойжеткенді жолдан тайдырыл, қылмысын жасыру үшін соңынан оны өлтіреді. Бойжеткеннің ағаларына қызды аурудан әлді деп хабарлайды. Ібіліс оларға қарындасының өлімінің түпкі себебін ашып қояды да олар тақуаны ұстап алып, өлтірмек болады, сонда Ібіліс мұнан кұтылудың бірден-бір жолы ретінде Аллаһтан бас тартуды ұсынады. Барсиса оның айтқанын істейді, бірақ Ібіліс сол заматта-ақ тайқып шығып бдан теріс айналып кетеді. Бұл әңгіме өсиеттік әдебиетте кеңінен пайдаланылады. Дінге қызмет етушілер оны Ібілістің әдіс-айласының көрінісі ретінде пайдаланды, яғни адамның құпия тілегін пайдаланып Шайтан оны жағымсыз істерге итермелейді. Энциклопедиялық анықтамалық
